Mi wwḍen ɣer yimi n taddart ḥebsen takerrust ad kemlen abrid ɣef uḍar akked d Bu Icubaɣ, mi wwḍen wehmen imi ur d tettban ara d tamḍelt, acku slan i ṭbel d lɣiḍa, Bu Icubaɣ yeǧǧa-ten kan din ilaq ad d-yawi win ara ten-yawin ɣer daxel, acku deg leɛwayed-nsen ulac aberrani ara ikecmen taddart weḥd-s, ssawlen i Utudert nnan-as dakken wwḍen ,dɣa iceggeɛ-asen Uberriq yewwi-ten, mi wwḍen ,temugger-iten-id Nna Megduda i nwan akken temmut, ziɣen d talalit i d-tlul tikkelt nniḍen imi teḥḍer i mmi-s yezweǧ tikkel tis snat ,tewwi-as-d tin yebɣa lxaṭer-is, yelli-s n taddart-is.